
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո  Ր  Ո  Շ  Ո Ւ  Մ



1 հոկտեմբերի 2026 թվականի N        - Ն

ՌԻԵԼԹՈՐԻ ՄԱՍՆԱԳԻՏԱԿԱՆ ՈՐԱԿԱՎՈՐՄԱՆ ՔՆՆՈՒԹՅՈՒՆՆԵՐԻ ԱՆՑԿԱՑՄԱՆ ԵՎ ՀԱՆՁՆԱԺՈՂՈՎԻ ԱՆԴԱՄՆԵՐԻ ԸՆՏՐՈՒԹՅԱՆ ԿԱՐԳԸ, ՈՐԱԿԱՎՈՐՄԱՆ ՔՆՆՈՒԹՅԱՆԸ ՄԱՍՆԱԿՑԵԼՈՒ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԻ ՑԱՆԿԸ, ԴՐԱՆՔ ՆԵՐԿԱՅԱՑՆԵԼՈՒ
 ԿԱՐԳԸ ՍԱՀՄԱՆԵԼՈՒ ՄԱՍԻՆ 
-------------------------------------------------------------------------------------------------

Հիմք ընդունելով «Ռիելթորական գործունեության մասին» օրենքի 16-րդ հոդվածի 4-րդ մասը՝ Հայաստանի Հանրապետության կառավարությունը                  ո ր ո շ ու մ   է.
1. Սահմանել՝
1) ռիելթորի մասնագիտական որակավորման քննությունների անցկացման և որակավորման քննությանը մասնակցելու համար անհրաժեշտ փաստաթղթերի ցանկը, դրանք ներկայացնելու կարգը՝ համաձայն N 1 հավելվածի.
2) հանձնաժողովի անդամների ընտրության կարգը՝ համաձայն N 2 հավելվածի:
2. Մինչև «Ռիելթորական գործունեության մասին» օրենքի 16-րդ հոդվածի 2-րդ մասով սահմանված թվով որակավորված ռիելթորների առկայությունը Հայաստանի Հանրապետության տարածքում ռիելթորական գործունեության ոլորտում մասնագիտական որակավորման քննություններ անցկացնող, ինչպես նաև քննությունների հարցաշարերն ու առաջադրվող հարցերը կազմող որակավորման հանձնաժողովի կազմում ընդգրկվում են լիազոր մարմնի երկու ներկայացուցիչ և Հայաստանի Հանրապետության բարձրագույն ուսումնական հաստատությունների երեք ներկայացուցիչ, որոնք ունեն տնտեսագիտության կամ իրավաբանական գիտությունների թեկնածուի կամ գեոդեզիայի, այդ թվում՝ քարտեզագրության և կադաստրի մասնագիտությամբ աշխարհագրական կամ տեխնիկական գիտությունների թեկնածուի գիտական աստիճան և ընտրվում են սույն որոշման 1-ին կետի 2-րդ ենթակետով սահմանված N 2 հավելվածով նախատեսված կարգով։

